钦定古今图书集成/明伦汇编/交谊典/第109卷 > 《谗国》沈颜
## 钦定古今图书集成/明伦汇编/交谊典/第109卷 > 《谗国》沈颜

知佞之谗谗忠，不知佞之谗谗国，故人君弗为意也。
且曰：“彼诚佞邪，予不过宠一臣；彼诚忠邪，予不过黜
一臣。”予授天命，有天下，岂少若人乎？奈何咈予心而
不知宠一佞而百佞进，黜一忠而百忠退，矧忠者寡
而佞者众乎？是以宰嚭谗子胥而吴灭，赵高谗李斯
而秦亡，无极谗伍奢而楚昭奔，靳尚谗屈原而楚怀
囚愚。故曰：“知佞之谗，谗忠；不知佞之谗，谗国悲矣。”